آذربائيجان قومي غاليچو ميوزيم

**آذربائيجان قومي قالين ميوزيم** ()، جيڪو اڳ۾ آذربائيجان قالين ميوزيم () سڏيو ويندو هيو، آذربائيجان جي گلم (غاليچن) ۽ اُڻڻ ڪاريگري جي مختلف کَٿو (ڪمبل، لوئي) شين ۽ مختلف زمانن کان سامان جي شين جو ڏيکاءُ ڏئي ٿو. اهو دنيا ۾ آذربائيجان جي قالينن جو سڀ کان وڏو ذخيرو آهي. اهو پنهنجي اڳوڻي هنڌ، نيفچلر ايونيو کان باڪو سي فرنٽ پارڪ تي نئين عمارت ۾ منتقل ڪيو ويو.

آذربائيجان نيشنل ڪارپيٽ ميوزيم 13 مارچ، 1967ع ۾ ملڪ جي ايس ايس آر وزيرن جي ڪائونسل جي فرمان نمبر 130 جي مطابق قائم ڪيو ويو. سال 1967ع کان 1993ع تائين، هن ميوزيم کي "آذربائيجان اسٽيٽ ميوزيم آف ڪارپيٽ ۽ فوڪ ايپلائيڊ آرٽس" جي نالي سان سڏيو ويندو هيو، سال 1993ع ۾ ميوزيم کي لطيف ڪريموف جي نالي پٺيان منسوب ڪيو ويو، 2014ع ۾ "آذربائيجان ڪارپيٽ ميوزيم" ۽ سال 2019ع ۾ موجوده نالو، "آذربائيجان نيشنل ڪارپيٽ ميوزيم" رکيو ويو.

## اتهاس

هي ميوزيم 1967 ۾ قائم ڪيو ويو هيو ۽ شروعاتي طور جمعو مسجد اڇيري شيهر ۾ واقع هيو.15هين صدي عيسوي ۾ ان مسجد جي اڏاوت ڪئي وئي ۽ 19هين صدي عيسوي ۾ ان ۾ سڌارو آڻيو ويو. ان جي پهرئين نمائش 1972 ۾ ڪئي وئي. 1992 ۾،  يو ايس ايس آر جي انت کانپوءِ، ميوزيم کي ٻئي منزل تي منتقل ڪيو ويو هو جيڪو هاڻي باڪو ميوزيم سينٽر آهي، اها هڪ اهڙي عمارت  آهي جيڪا اصل ۾ لينن ميوزيم هئي. ان مجموعو جو نالو قالين جي ڊزائنر  لطيف ڪيموف جي مانَ ۾ رکيو ويو.

ان مجموعو کي هڪ نئين مقصد سان اڏيل جڳھ ڏانھن منتقل ڪرڻ واري منصوبو 2010 کان شروع ٿيو، جڏهن يونيسڪو وسيلي آذربائيجان جي غاليچن کي "ناقابل يقين ورثو جو هڪ شاهڪار" قرار ڏنو ويو هيو. اها نئين عمارت 2012 جي آخر ۾ کُلڻي هئي  ۽ سيپٽمبر 2013 ۾ صدر  الهام عليوف ان جو دورو ڪيو هيو. عجائب گھر (ميوزيم) 26 آگسٽ 2014 تي کوليو ويو. اپريل 2014 ۾ ان ميوزيم جو نالو مٽائي آذربائيجان قالين ميوزيم نالو رکيو ويو، جيڪو گهڻو عرصو سرڪاري رسمي عنوان ڇڏيو هو. 

## عمارت
عمارت جي جوڙجڪ جو مقصد ويڙهيل گلم (غاليچو) وانگر ڏيک ۾ اچي ٿو.آسٽريا جي آرڪٽيڪٽ فرانز جنز طرفان ٺاهيل ان عمارت جي اڏاوت ۾ ڇھ سال لڳا. اڳوڻي گهڙت، جيڪا تاريخي اهميت واري هڪ عمارت آهي، تنهن کي نئين عمارت ٺاهڻ جي لاءِ ڊانهيو ويو.

## مجموعو

ميوزيم جي ذخيري ۾ 10،000 کان وڌيڪ ٺڪر ۽ چينيءَ جا ٿانو (سيرامڪس) جون شيون، چوڏهين صدي جي ڌاتو جو ڪم، ڪنجھي وارو زمانو (Bronze Age) جا زيور، 17 هين کان 20 هين صدي جا قالين ۽ قالين جو سامان، قومي لباس ۽ ڀرت (زريءَ جو ڪم)، ۽ جديد دور جو آرٽ ورڪس شامل آهن. ميوزيم غاليچن ۽  اپلائيڊ آرٽس جي باري ۾ عوامي ليڪچرز ۽ اڀياس ڪورسز جو بندوبست ڪندو آهي. ان ۾ آذربائيجاني دستڪاري ۽ غاليچي جو ڪم تي ڪتاب وڪرو ڪرڻ وارو هڪ دڪان (اسٽور) آهي. ميوزيم ۾ شوشا شهر سان لاڳاپيل شوشا ميوزيم آف هسٽري جو مستقل ذخيرو پڻ موجود آهي، جنهن کي 1992 ۾ آرمينيائي فوج قبضو ڪرڻ کانپوءِ ڦُريو هيو. شوشا ميوزيم جي نمائش ڪيل شين مان ڪجهہ ان وقت بچائيون ويون جڏهن ميوزيم جي ڊائريڪٽر قبضو ٿيڻ کان اڳ 600 غاليچا ٻاهر منتقل ڪيا. هاڻي اهي ميوزيم ۾ "سڙيل ثقافت" جي عنوان سان هڪ نمائش ۾ ڏيکاريل آهن.

## بين الاقوامي نمائشون
عجائب گهر (ميوزيم) تحقيق ۽ عوامي خدمت جو ڪم ڪندو آهي. هر سال، ميوزيم وسيلي رياستي ۽ بين الاقوامي نمائشون منظم ڪيون وينديون آهن ۽ عجائب گھر طرفان قالين تي ڪيٽالاگ ڇاپيا ويندا آهن. ميوزيم فرانس، جرمني، انگلستان، جاپان، هالينڊ، سميت 30 کان وڌيڪ ملڪن ۾ پردشن (نمائشون) منعقد ڪيون آهن. 1998 ۾، ميوزيم پيرس ۾ يونيسڪو جي اهتمام هيٺ منعقد ٿيل نمائش ۾ حصو ورتو، جيڪا فزیولي ۽ 1999 ۾ ڪتاب ڊيڊ ڪورڪوت  (*Book of Dede Korkut*) جي 1300 هين ورسي جي نالي سان وقف ٿيل هئي، ان موقعي تي شين جو ڏيکاءٌ ڪيو ويو، جن ۾ گلم (گاليچو)، لوڪ لاڳاپيل آرٽ آئٽمز، ٽامو جا جڳ، لوٽا (مگ)، بالٽي ۽ پاکڙو-ٿيلها شامل هيا.

## داخلا ۽ ٽڪيٽ

### ڪم جو وقت
هفتي جا ڏينهن: اڱارو کان جمعو تائين صبوح 10 بجي کان 6 بجي تائين.
هفتو جي پڇاڙي جا ڏينهن: ڇنڇر کان آچر تائين، صبح 10 بجي کان 8 بجي تائين.
سومر ڏينهن بند آهي

### داخلا فيس
بالغن لاءِ ٽڪيٽ 7 اي زيڊ اين آهي، شاگردن لاءِ 3 اي زيڊ اين آهي.
6 سال کان گهٽ ڄمار جي ٻارن لاءِ ٽڪيٽ مفت آهي

### پتو

باڪو، ميڪائيل هوسينيو ايوينيو، 28
(+994) 12-497-20-57

## چترشالا

Xalça muzeyi.jpg|قالين ميوزيم جو ٻاهريون ڏيک
Xalça muzeyi 1.jpg|آذربائيجاني گلم، غاليچو (ڪارپيٽ) ميوزيم جو اندروني لڪاءُ (ڏيکُ)
Xalça.jpg|آذربائيجاني ڪارپيٽ ميوزيم جو اندروني لڪاءُ
Xalça nümunələri.jpg|ميوزيم اندر غاليچا
Azerbaijani carpets in Museum of Azerbaijani carpet 2.JPG|آذربائيجاني قالين ميوزیم ۾ آذربائيجاني قالين
Juma mosque-Old City Baku Azerbaijan 19th century5.jpg|جمعو مسجد آڳاٽو شهر باڪو آذربائيجان 19 هين صدي ۾- باڪو جي ڪروڙ پتي حاجي شيخ علي آغا دادش اوگلي داداشيف 1899 ۾ ٺهرائي
Azerbaijani carpet Ajdahaly from Karabakh 3.JPG|ڪارابخ کان آذربائيجان قالين اجداهالي (ڊريگن) 17 هين صدي، سرڳواسي مسٽر گوروور شلٽز جي گهرواري ، کَٿو جمع ڪندڙ ۽ شڪاگو اوريئينٽل رگ ائنڊ ٽيڪسٽائيل سوسائيٽي جي ميمبر مسز بيورلي شيلٽز،  2013 ۾ عطيو ڪيو هيو.



## پڻ ڏسو
*آذربائيجان جو قومي آرٽ ميوزيم
*آذربائيجان جو تاريخي نيشنل ميوزيم

## خارجي ڳنڍڻا
*    
* Azerbaijan Carpet Museum at Google Cultural Institute
* Azerbaijani Carpets
* Carpet Weaving in Azerbaijan 
## حوالا

زمرو:آذربائيجان
زمرو:عجائب گھر
زمرو:ڪمبل ۽ قالين
زمرو:ٽيڪسٽائيل ميوزيم
زمرو:باڪو ۾ عجائب گهر
زمرو:آذربائيجاني ڪمبل ۽ گلم
زمرو:لوڪ فن ميوزيم ۽ گيليريون
زمرو:1967 ۾ قائم ٿيل آرٽ ميوزيم
زمرو:آذربائيجان ۾ آرٽ ميوزيم ۽ چترشالا
زمرو:1967 ۾ بنياد پيل آذربائيجان جا ادارا